**Előminősítési folyamat kitöltési útmutató, segédlet**

Ebben a segédletben szabad megfogalmazásban írok le néhány olyan dolgot, ami hasznos lehet a dokumentáció elkészítésével kapcsolatban.

Az előminősítés nem kötelezi semmire a vállalkozást sem az E.ON-t, viszont a folyamat során szóba jövő kérdések, dokumentációk összegyűjtése hasznos lehet olyan szempontból is, hogy rendszerezi a vállalkozás Tűz-Munka és Környezetvédelmi dokumentációit. Ezen dokumentációk és előírások amúgy is szükségesek az adott tevékenységet folytató vállalkozásnak. A minősítés tehát egy lehetőség, hogy a későbbiek során az E.ON-al való szerződéskötés létrejöhessen.

Én a következő sorrendet javaslom a dokumentumok megnyitására:

Az *EM 4.sz.melléklet\_Megrendelő\_által\_előírt\_eszközerőforrások\_2021.xls* táblázatban találja azokat a „tételeket” amikre szerződést kívánunk kötni. Ha beazonosította az Önnek megfelelő szerződéses tételt, megvizsgálta, hogy rendelkezik az ahhoz szükséges gépekkel, eszközökkel, akkor ezek után nézze meg a *EM 2.sz.melléklet\_Megrendelő\_által\_előírt\_személyi erőforrások\_áram\_2021.xls* táblázatban, hogy a választott tételhez rendelkezik-e az E.ON által elvárt minimális személyi erőforrással. Szerződéskötés után csak a minősített munkavállalókkal végezhet, végeztethet munkát az E.ON megrendelések teljesítéséhez. Ezért célszerű minél több a vállalkozásban dolgozó személyt minősíttetni (azaz a vállalkozó személyi erőforrásainál beírni, majd a végzettségeket igazoló dokumentumokat beküldeni).

Ha az előbbi két táblázat alapján alkalmasnak találja vállalkozását a minősítésre, akkor a földmunka és járulékos munkák minősítési kérdőívet nyissa meg és kezdje el a kitöltését. A kérdőív vezetni fogja, hogy melyik további mellékletet nyisson meg és milyen dokumentumokat csatoljon a mellékletekbe írtak alátámasztásához.

1. 1.sz táblázat: Ebben a táblázatban kell megjelölnie, hogy melyik áramhálózati üzem területén tud munkát vállalni. Amennyiben több telephellyel rendelkezik az érintett üzem területén, akkor annyi sort szúrjon be ahány telephelye van. Amennyiben tudja vállalni a fokozott rendelkezésre állást, akkor az arra vonatkozó szándékot itt jelölje.
2. 2.sz táblázat: Ebben a táblázatban az E.ON által elvárt minimális személyi erőforrások vannak leírva. Az első és második tétel esetében több személy szükséges a szerződéskötéshez. A harmadik tételtől kezelő személy is szükséges a szerződtetéshez.
3. A 3.sz táblázat: itt sorolja fel, a minősíttetni kívánt munkavállalókat az adott szerződéses tételhez. A táblázatban piros színnel talál segítséget, mintát. Azt a kitöltés előtt törölje.
4. Az 5.sz táblázatban sorolja fel, hogy ténylegesen milyen eszköz erőforrások állnak a rendelkezésére. Ebben a táblában fel kell sorolni minimálisan annyi db eszközt, gépet, amennyi a 4.sz táblázatban előírtként szerepel. Tehát pl. földmunkavégzés tétel esetében minimum 22 eszközt kell felsorolni. Az eszközökről fotódokumentációt kell csatolni.

Fokozott rendelkezésre állás: Ez az opció az előminősítés során a szándékot méri fel. Arra vagyunk kíváncsiak, hogy meg tudja-e oldani azt, hogy biztosít egy telefonszámot, amin 0-24 órás időtartamban képest hívást fogadni, majd a hívást követően egy meghatározott időn belül (2 vagy 3 óra) a munkaterületen megjelenni munkavégzésre készen. Továbbá a 6.sz táblázatban kell felsorolnia azt a kapacitást, amit a fokozott rendelkezésre állás során mozgósítani tud. A táblázatban a földmunkavégzésre vonatkozóan csak a személyeket és ügyeleti telefonszámot kell felsorolni, az eszközöket nem, mert arra vonatkozóan majd külön elvárást írunk a szerződéstervezetben.

A fokozott rendelkezésre állás külön díjazású, aminek pontos mértékét majd az ajánlattételi szakaszban közöljük.

A Tűz-Munka és Környezetvédelemmel kapcsolatosan elvárás, hogy legyen saját alkalmazott vagy külső megbízott az előbb felsorolt szakterületektől. Az általunk kért ilyen témájú dokumentumok összeállítását is ezen szakemberek segítségével javasoljuk. Amennyiben az előírásokkal, értelmezéssel kapcsolatosan kérdéseik vannak, akkor azt írásban a [HSEelominosites@eon-hungaria.com](mailto:HSEelominosites@eon-hungaria.com) címre írhatják meg.

A beküldött, tárhelyre feltöltött dokumentációt a kérdőív és a Tűz-Munka és Környezetvédelemi dokumentáció sorszámai alapján nevezzék el a könnyebb beazonosíthatóság miatt.

Sok sikert kívánok!

Hegyi Tamás  
Áramhálózati Osztály  
M +36 30 602 5587  
E [tamas.hegyi@eon-hungaria.com](mailto:tamas.hegyi@eon-hungaria.com)